stanford-oval/wikipedia huggingface dataset:
Kotalan kosket

Kotalan kosket on Virtain Kotalan kylässä sijaitseva useamman kosken muodostama luonto- ja kalastuskohde, jota hallinnoi koskitoimikunta. Alueeseen kuuluvat Kitusjärvestä laskevassa Vironjoessa olevat Kituskosket, Mustakoski ja Rekankoski sekä Jyrkeejärvestä Vehmasjärveen laskevassa joessa olevat Koskelankoski ja Vehmaskoski.
Kitusten rantametsä on suojeltua aarnimetsäaluetta, jossa kiertää luontopolku.
Kotalan koskien luontaisia kalalajeja ovat järvitaimen, hauki ja ahven ja istutettuja lajeja ovat järvitaimen ja harjus. Luonnonvaraisella järvitaimenella on rasvaevä, joka on istutetulla leikattu pois. Vain istutettuja, alamitan ylittäviä järvitaimenia saa ottaa.
Historia

Kotalan kosket pysyivät luonnontilaisena 1890-luvulle saakka. Silloin suuret puutavarayhtiöt aloittivat puutavaraostot lähialueiden metsistä ja samalla puutavarauitot koskissa. Uittoa varten koskea perattiin siirtämällä kiviä kosken reunamille, ja näin syntyi uittoränni koskiuoman keskelle.
Uitot Kotalan koskissa loppuivat vuonna 1957. Koskien kalataloudellinen kunnostushanke käynnistyi vuonna 1983, jolloin Virtain kaupunki teki siitä aloitteen maa- ja metsätalousministeriölle. Hanke saatiin lopulta toteutettua vuonna 1995, jolloin kosket "entisöitiin"selvennä ja luotiin edellytykset kalojen luontaiselle lisääntymiselle ja kasvamiselle.
Aiheesta muualla

Kotalan kosket kotalankosket.com. Viitattu 18.2.2023.
Kurpitsalyhty

Kurpitsalyhty
Kurpitsalyhty (engl. jack-o’-lantern) on ontoksi koverretusta kurpitsasta valmistettu lyhty, jollaisia käytetään tyypillisesti halloweenina. Kurpitsan kylkeen on kaiverrettu useimmiten silmät ja suu, joiden läpi sisään asetettu kynttilä tai muu valonlähde loistaa. Näin syntyy vaikutelma irvistävistä kasvoista. Kurpitsalyhtyä käytetään koristeena ja se on halloweenin tärkein tunnus. Kurpitsalyhtyjä voidaan käyttää myös samhainin aikaan.
Kurpitsalyhdyn ei tarvitse välttämättä olla kurpitsaan kaiverrettu koriste, sillä kaupoissa myydään halloweenin aikaan muun muassa savesta valmistettuja kurpitsalyhtyjä.
Aiheesta muualla

Kuvia tai muita tiedostoja aiheesta Kurpitsalyhty Wikimedia Commonsissa
Kolmihaara (Mäntyharju)

| Kolmihaara |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°23′06″N, 27°00′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Pieneen Kolmihaaraan 
Järvinumero:  14.972.1.036
Mittaustietoja
Pinnankorkeus:  97,3 m  
Pituus:  600 m  
Leveys:  540 m  
Rantaviiva:  2,722 km  
Pinta-ala:  8,476 ha  
Saaria:  ei saaria 
 fiKolmihaara 
Kolmihaara  on Etelä-Savossa Mäntyharjulla  Tainan lähellä sijaitseva järvi.
Maantietoa

Järvi on 600 metriä pitkä, 540 metriä leveä, ja sen pinta-ala on 8,5 hehtaaria. Järvellä ei ole kartan mukaan saaria.  Sen rantaviivan pituus on 2,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Järven vedenpinnan korkeus on 97,3 metriä mpy.
Kristus nousee haudasta

Kristus nousee haudasta on pietarilaissyntyisen taiteilijan Ina Collianderin tekemä puupiirros, 53×36 cm, joka valmistui vuonna 1956. Ateneumin taidemuseolla on vedos, joka kuuluu Ester ja Jalo Sihtolan kokoelmiin.
Puupiirros oli Ina Collianderin taiteen päälaji. Kristus nousee haudasta -puupiirroksessa hän kuvaa hetkeä, jossa Kristus kohoaa arkusta enkelin istuessa hänen arkkunsa jalkopäässä. Colianderin henkilökohtainen tunnustuksellisuus ja pyhyyden kokemus ilmenee usein hänen uskonnollisissa töissään.
Aiheesta muualla

Suomen Kansallisgalleria: Kokoelmat: Kristus nousee haudasta.  (Arkistoitu – Internet Archive)
Krasnokamskin piiri

Krasnokamskin piiri Permin aluepiirin kartalla.
Krasnokamskin piiri (ven. Краснока́мский райо́н, Krasnokamski raion) on kunnallinen itsehallintoalue Permin aluepiirissä Venäjällä. Vuonna 1938 perustetun piirin pinta-ala on 958 neliökilometriä. Asukkaita on 70 500 henkeä (vuonna 2009).
Krasnokamskin piiri sijaitsee Permin aluepiirin keskiosassa. Etelässä se rajoittuu Permin, lännessä Nytvan, pohjoisessa Iljinskin ja koillisessa Dobrjankan piireihin sekä kaakossa Permin kaupunkiin. Pinta-alasta 60 % on metsää. Hyötykaivannaisia ovat öljy, turve, tiilisavi, hiekka, sora ja kivennäisvedet.
Piiriin kuuluu Krasnokamskin kaupunki, Overjatan kaupunkimainen taajama (kaupunkikunta) sekä Maiskin ja Strjapunjatan maalaiskunnat. Hallinnollinen keskus on Krasnokamsk. Asutuskeskuksia on yhteensä 77.
Asukkaista on vuoden 2002 väestönlaskennan mukaan 89,5 % venäläisiä, 3,3 % tataareja ja 1,5 % komipermjakkeja. Kaupunkiväestön osuus on 81,1 %.
Piirin kautta kulkee Kirovin ja Permin välinen rautatie sekä Kazanin ja Permin välinen maantie. Talous perustuu sellu- ja paperiteollisuuteen. Lisäksi on rakennustarvike- ja metalliteollisuutta. Maatalous on erikoistunut lihan ja maidon tuotantoon sekä vihannesten ja perunan viljelyyn.
Piirissä toimii ammattikoulu, sellu- ja paperiteknikumi, lääketieteellinen opisto, kolme lasten musiikkikoulua ja taidekoulu, kulttuuri- ja vapaa-ajankeskuksia, kirjastolaitos, kotiseutumuseo, taidegalleria ja paikallinen TV-asema. Paikallislehtenä ilmestyy Krasnokamskaja zvezda (”Krasnokamskin tähti”).
Aiheesta muualla

Wikimedia Commonsissa on kuvia tai muita tiedostoja aiheesta .
Krasnokamskin piirin sivusto (Arkistoitu – Internet Archive) (venäjäksi)
Aleksandrovsk • Barda • Berezniki • Berjozovka • Bolšaja Sosnova • Dobrjanka • Gainy • Gornozavodsk • Gremjatšinsk • Gubaha • Iljinski • Jelovo • Jurla • Jusva • Karagai • Kišert • Kizel • Kosa • Kotšovo • Krasnokamsk • Krasnovišersk • Kudymkar • Kudymkar • Kujeda • Kungur • Kungur • Lysva • Nytva • Ohansk • Oktjabrski • Orda • Osa • Otšor • Perm • Perm • Siva • Solikamsk • Solikamsk • Suksun • Tšaikovski • Tšastyje • Tšerdyn • Tšernuška • Tšusovoi • Uinskoje • Usolje • Vereštšagino • Zvjozdnyi
Krasnopresnenskajan metroasema (Koltsevaja)

| Krasnopresnenskaja (Краснопре́сненская) |
| --- | --- |

 Moskovan metro 
Perustiedot
Metrolinjat:  Koltsevaja
Sijainti:  55.7613°N, 37.5774°E
Paikkakunta:  Moskova, Venäjä
Avattu:  14. maaliskuuta 1954
Rakenne
Tyyppi:  tunneliasema
Krasnopresnenskaja (ven. Краснопре́сненская) on Moskovan metron Koltsevaja-linjan asema. Se sijaitsee asemien Belorusskaja ja Kijevskaja välissä. Se avattiin 14. maaliskuuta 1954.
Aiheesta muualla

Kuvia tai muita tiedostoja aiheesta Krasnopresnenskajan metroasema (Koltsevaja) Wikimedia Commonsissa
Konnankoukkuja kahdelle

| Konnankoukkuja kahdelle> Moonlighting |
| --- | --- |
Tyyli:  draamakomedia mysteeri   romanssi
Kestoaika:  42–44 min
Luoja(t):  Glenn Gordon Caron
Pääosissa:  Cybill Shepherd Bruce Willis
Alkuperämaa:   Yhdysvallat
Alkuperäiskieli:  englanti
Verkko:   ABC
Esitetty:  3. maaliskuuta 1985 – 14. toukokuuta 1989
Tuotantokausia:  5
Jaksoja:  66
Tunnuskappale:  ”Moonlighting”
Tuotanto
Tuottaja(t):  Glenn Gordon Caron
Säveltäjä(t):  Alf Clausen
Aiheesta muualla
IMDb 
Konnankoukkuja kahdelle (Moonlighting) on yhdysvaltalainen, ABC-yhtiön vuosina 1985–1989 tuottama draamakomedia. Sarjaa, jonka pääosissa olivat Cybill Shepherd ja Bruce Willis, tehtiin yhteensä 66 jaksoa. Sarjassa tapahtumat sijoittuvat Blue Moon -etsivätoimiston kahden etsivän, Madeline ”Maddie” Hayesin (Shepherd) ja David Addisonin (Willis), tehtävien ympärille sekä päähenkilöiden välisiin jännitteisiin.
Sarjan tyyli on 1980-lukulaisen itsetietoinen ja häikäilemätön, mutta toisaalta velkaa 1930- ja 1940-lukujen puheliaille screwball-komedioille kuten Meidän vastaeronneiden kesken. Sarjan luoja Glenn Gordon Caron on luonnehtinut Konnankoukkuja kahdelle ”sarjaksi, joka tietää olevansa televisiossa”. Tekijät käyttivät joskus erikoisia metafiktiivisiä ratkaisuja, kuten hahmojen keskeistä huumoria sarjan tulevista Emmy-palkinnoista. Kun yksi jakso jäi liian lyhyeksi, tekijät ”rikkoivat neljännen seinän” ja laittoivat hahmot puhumaan suoraan kameralle. Eräs jakso oli mustavalkoinen, eräs toinen taas mukaelma William Shakespearen näytelmästä Kuinka äkäpussi kesytetään.
Sarjan ihmissuhdekoukerot ja pääparin väliset seksuaaliset jännitteet saivat yleisön välillä oudoksumaan juonenkäänteitä. Myös kuvausten ulkopuolella päänäyttelijöiden muu elämä häiritsi: vuonna 1987 Shepherd alkoi odottaa kaksosia ja kuvausaikatauluja jouduttiin rukkaamaan. Willis puolestaan aloitteli samoihin aikoihin elokuvauraansa, mikä aiheutti lisää aikatauluongelmia.
Sarjan tunnuslaulun ”Moonlighting” esitti Al Jarreau.
Luettelo jaksoista > 1. tuotantokausi

Pilot
Gunfight at the So-So Corral
Read the Mind... See the Movie
The Next Murder You Hear
Next Stop Murder
The Murder's in the Mail
Luettelo jaksoista > 2. tuotantokausi

Brother, Can You Spare a Blonde?
The Lady in the Iron Mask
Money Talks – Maddie Walks
The Dream Sequence Always Rings Twice
My Fair David
Knowing Her
Somewhere Under the Rainbow
Portrait of Maddie
Atlas Belched
Twas the Episode Before Christmas
The Bride of Tupperman
North by North DiPesto
In God We Strongly Suspect
Every Daughter's Father Is a Virgin
Witness for the Execution
Sleep Talkin' Guy
Funeral for a Door Nail
Camille
Luettelo jaksoista > 3. tuotantokausi

The Son Also Rises
The Man Who Cried Wife
Symphony in Knocked Flat
Yours, Very Deadly
All Creatures Great and... Not So Great
Big Man on Mulberry Street
Atomic Shakespeare
It's a Wonderful Job
The Straight Poop
Poltergeist III – Dipesto Nothing
Blonde on Blonde
Sam & Dave
Maddie's Turn to Cry
I Am Curious... Maddie
To Heiress Human
Luettelo jaksoista > 4. tuotantokausi

A Trip to the Moon
Come Back Little Shiksa
Take a Left at the Altar
Tale in Two Cities
Cool Hand Dave
Cool Hand Dave (part 2)
Father Knows Last
Los Dos DiPestos
Fetal Attraction
Tracks of My Tears
Eek! A Spouse!
Maddie Hayes Got Married
Here's Living With You, Kid
And the Flesh Was Made Word
Luettelo jaksoista > 5. tuotantokausi

A Womb With a View
Between a Yuk and a Hard Place
The Color of Maddie
Plastic Fantastic Lovers
Shirts and Skins
Take My Wife, For Example
I See England, I See France, I See Maddie's Netherworld
Those Lips, Those Lies
Perfetc
When Girls Collide
In 'n Outlaws
Eine Kleine Nacht Murder
Lunar Eclipse
Aiheesta muualla

Encyclopedia of Television - Konnankoukkuja kahdelle[vanhentunut linkki] (englanniksi)
Konnankoukkuja kahdelle Internet Movie Databasessa (englanniksi)
DavidandMaddie.com (englanniksi)
Konnankoukkuja kahdelle 1985 - 1989 alku- ja lopputunnari(englanniksi)
Krasnoslobodsk

| Краснослободск |
| --- | --- |
 vaakuna
 Koordinaatit: 54°25′28″N, 44°47′14″E 
Valtio:  Venäjä
Tasavalta:  Mordva
Piiri:  Krasnoslobodskin piiri
Mainitaan 1. kerran:  1571
Kaupungiksi:  1780
Väkiluku (2005):  10 600
Aikavyöhyke:  UTC+3 (MSK)
Postinumero:  431340
Suuntanumero(t):  (+7) 83443
Infobox OKVirheellinen NIMI-arvo: 
Krasnoslobodsk (mord. ja ven. Краснослобо́дск) on pieni kaupunki Venäjällä Mordvan tasavallan länsiosassa Krasnoslobodskin piirissä, Mokšajoen länsirannalla. Se sijaitsee 107 kilometriä pääkaupungista Saranskista länteen.
Asukasluvun kehitys:
7 400 (1897)
6 000 (1939)
6 500 (1959)
10 100 (1979)
11 300 (1989)
10 843 (2002)
10 600 (2005)
10 100 (2010)
Ensimmäinen maininta Krasnoslobodsksista on vuodelta 1571.[lähde? ] Kaupunki siitä tuli vuonna 1780 ja piirin keskus 1928..
Aiheesta muualla

Kuvia tai muita tiedostoja aiheesta Krasnoslobodsk Wikimedia Commonsissa
Mordvan tasavallan kaupungit
Pääkaupunki: Saransk / Saran oš

Tasavallan hallinnon alaiset kaupungit: Kovylkino | Ruzajevka

Piirien hallinnon alaiset kaupungit: Ardatov | Insar | Krasnoslobodsk | Temnikov
Laivurinkatu 7

Laivurinkatu 7 on Kotkassa sijaitseva suojeltu rakennus, jonka jugend-tyyliä edustavan kiviosan on suunnitellut Waldemar Aspelin vuonna 1908 alun perin Pohjoismaiden Osakepankiksi. Rakennukseen liittyy Theodor Borchardin suunnittelema puurakennus, joka valmistui vuonna 1891 alun perin asuinrakennukseksi.
Rakennuksen kivistä lisäosaa on laajennettu vuonna 1915 Waldemar Aspelinin suunnitelmin ja vuonna 1939 Armas Laitisen suunnitelmin. Puurakennuksen asuinhuoneisto on muutettu konttoritiloiksi vuonna 1975. Rakennuksessa on toiminut Pohjoismaiden Osakepankin jälkeen Kotkan kaupungin satamakonttori ja poliisin lupakonttori.
Kotalan työväentalo

| Kotala-talo> Kotalan työväentalo |
| --- | --- |
 Kotalan työväenyhdistyksen talo.
Osoite:  Vironkoskentie 101, 42870 Kotala
Sijainti:  Kotala, Virrat
Koordinaatit:  62°16′04″N, 24°02′09″E
Valmistumisvuosi:  1909
Rakennuttaja:  Kotalan Työväenyhdistys ry
Omistaja:  Kotalan kyläyhdistys
Runkorakenne:  hirsi
Julkisivumateriaali:  lauta
Kerrosluku:  1
Kerrosala:  286 m²
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kotalan työväentalo (vuodesta 2006 Kotala-talo) on Virtain kaupungin Kotalan kylässä sijaitseva entinen työväentalo.
Historiaa

Uurasten työväenyhdistys perustettiin vuonna 1905 tai 1906; perustavia kokouksia pidettiin kaksi, joulukuussa 1905 ja tammikuussa 1906, jolloin yhdistyksen perustamispäätös vahvistettiin ja päätettiin liittyä SDP:n jäsenjärjestöksi. Ensimmäisessä perustavassa kokouksessa mukaan liittyi 47 henkilöä. Vuoden 1906 lopussa jäsenluku oli jo 116. Yhdistys osti tontin yksityishenkilöltä, ja työväentalon rakentaminen aloitettiin kesällä 1908. Talo valmistui elokuussa 1909, ensimmäinen iltama talolla pidettiin pyhäinpäivänä ja vihkiäisjuhla joulun tienoilla. Näillä tilaisuuksilla kerättiin varoja rakennusvelan maksuun.
Yhdistys liittyi SSTP:en vuonna 1923, mutta palasi uudelleen Sosialidemokraattiseen Puolueeseen. Vuonna 1929 yhdistys kuitenkin erotettiin SDP:sta, sillä sen jäseniä oli ollut mukana kommunistisessa toiminnassa. Vuonna 1931 yhdistys lakkautettiin kommunistilakien nojalla. Vuonna 1935 talo myytiin Pohjaslahden nuorisoseuralle.
Vuonna 1941 perustettiin Kotalan työväenyhdistys, johon liittyi 32 jäsentä. Yhdistys alkoi heti suunnitella talon ostamista takaisin, ja se toteutuikin. Talo kuitenkin pysyi valtion varastokäytössä vuoteen 1944, mistä työväenyhdistykselle maksettiin vuokraa. Uudet tupaantuliaiset pidettiin loppiaisena 1945.
Vuonna 2006 talo siirtyi Kotalan kyläyhdistyksen omistukseen. Talon uudesta nimestä järjestettiin nimikilpailu, jonka tuloksena nimeksi tuli Kotala-talo.
Toimintaa työväentalolla

Talolla on järjestetty ainakin kokouksia, tansseja, elokuvanäytöksiä ja juhlia. Siellä toimi myös opintokerho Kipinä ja urheiluseura Karhu. Elokuvatoimintaa kesti vuodesta 1954 vuoteen 1966. Siellä toimi myös opintokerho Kipinä ja urheiluseura Karhu. Talon tultua kyläyhdistyksen omistukseen taloa on vuokrattu muun muassa häitä ynnä muita juhlia varten.
Rakennus

Talo on hirsirunkoinen, 1950-luvun alussa valmistunut laajennusosa lautarakenteinen. Hirsirunkoinen osa on osin vuorattu laudoilla vuonna 1952, jolloin myös alkuperäinen pärekatto vaihdettiin huopakattoon ja laajennusosaa rakennettiin. Talo on yksikerroksinen, ja sen pinta-ala on 286 m², mihin sisältyy juhlasali näyttämöineen, ravintola, eteinen, keittiö sekä sittemmin käyttämättömäksi jäänyt elokuvahuone. Kotalan kyläyhdistys on remontoinut muun muassa keittiötä 2010-luvulla.
Laivue (ilmavoimat)

lennosto
lentorykmentti
laivue
lentue
parvi
pari tai partio
Laivue tarkoittaa ilmavoimissa kolmen tai neljän lentueen muodostamaa joukkoyksikköä. Laivueen lentokaluston määrä vaihtelee eri maiden välillä. Laivuetta johtaa laivueen komentaja. Laivue kuuluu yleensä osana lennostoon.
Suomen ilmavoimien organisaatiossa operatiivinen laivue on hävittäjälentolaivue, kuten lennostoon kuuluva Hävittäjälentolaivue 21 tai sotakoulun Hävittäjälentolaivue 41. Ei-operatiivisia laivueita ovat muun muassa Tukilentolaivue kuljetus- ja maalinhinauskalustoineen.
Hävittäjälentolaivueella ei välttämättä ole omaa hallintoaan (esikuntaa).
Kytkentärima

Muovinen kytkentärima.
Kytkentärima (ruuviliitosrima, sokeripalaliitin) on sähkötekninen liitin, jolla liitetään yhteen sähköjohtoja ruuviliitoksin.
Tavallisin kytkentäriman käyttökohde ovat valaisinliitännät. Tällöin kytkentärimasta voidaan käyttää nimitystä valaisinliitin. Valaisimien kytkemisessä liittimiä on kuitenkin korvannut valaisinpistorasia.
Kytkentärimoja on posliinisia ja muovisia, ja niitä on eri kokoisia. Muoviset liittimet myydään tavallisesti katkaistavana liitinrimana, jossa on 10–12 osaa. Kytkentärimalla liitetään useimmiten johtoja, joiden poikkipinta-ala on 1,5–6 mm².
Aiheesta muualla

Kuvia tai muita tiedostoja aiheesta Kytkentärima Wikimedia Commonsissa
Kodin sähköturvallisuus (Arkistoitu – Internet Archive) Tukes
Laivue

Laivue tarkoittaa seuraavia:
laivue, joukkoyksikkö merivoimissa
laivue, joukkoyksikkö ilmavoimissa
Laivue, suomalainen rock-yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laivue”, voi hakea sivunnimihaulla, laajalla sivunnimihaulla tai tekstihaulla.
Kuoleman asema

| Kuoleman asema> Comanche Station |
| --- | --- |

Ohjaaja:  Budd Boetticher
Käsikirjoittaja:  Burt Kennedy
Tuottaja:  Budd Boetticher Randolph Scott
Säveltäjä:  Mischa Bakaleinikoff
Kuvaaja:  Charles Lawton Jr.
Leikkaaja:  Edwin H. Bryant
Pääosat:  Randolph Scott Nancy Gates Claude Akins
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:  1960
Kesto:  74 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kuoleman asema (Comanche Station) on Budd Boetticherin ohjaama lännenelokuva vuodelta 1960.
Se oli viimeinen Boetticherin 1950-luvun lopulla ohjaamasta seitsemästä Ranown-sarjan elokuvasta. Useimmat sarjan elokuvat tuotti kaksikko Randolph Scott ja Harry Joe Brown, ja nimitys Ranown tulee heidän nimistään.
Juoni

Päähenkilö Jefferson Cody on kuullut comanchien kaapanneen erään naisen ja lähtee ostamaan häntä vapaaksi. Vuosia aiemmin hänen oma vaimonsa on joutunut comanchien käsiin. Ben Lanen johtama lainsuojattomien kolmikko paljastaa, että naisen mies on luvannut 5 000 dollarin palkkion vaimonsa vapauttajalle. Codyn vapauttama rouva Lowe epäilee siten Codyn motiiviksi vain rahaa.
Cody tuntee vanhastaan Lanen, jonka sotaoikeus erotti armeijasta hänen avullaan. Comanchet ajavat nyt kosto mielessä takaa Lanen joukkiota, sillä tämän johtama rosvojoukko on käynyt comanchejen kimppuun.
Rouva Lowen puoliso ei itse ole lähtenyt etsimään vaimoaan vaan on luvannut tästä palkkion "elävänä tai kuolleena". Lanen mielestä parempi vaihtoehto on kuolleena, ja hän yrittää käydä naisen ja Codyn kimppuun. Kun Dobie kieltäytyy auttamasta häntä, hän ampuu tämän.
Vuorilla käydyssä yhteenotossa Cody voittaa Lanen. Cody vie naisen kotiin, ja siellä ilmenee että mies on sokea. Hän ei jää odottamaan palkkiota vaan ratsastaa pois.
Näyttelijät

| 0 | 1 | 2 |
| --- | --- | --- |
|  Randolph Scott  | … |  Jefferson Cody   |
|  Claude Akins  | … |  Ben Lane   |
|  Nancy Gates  | … |  Nancy Lowe   |
|  Skip Homeier  | … |  Frank   |
|  Richard Rust  | … |  Dobie   |
Aiheesta muualla

Kuoleman asema Internet Movie Databasessa (englanniksi)
Kotalan kansantalo

| Kotalan kansantalo |
| --- | --- |
 Kotalan kansantalo (työväentalo) 6.2.1960
Osoite:  Kotala
Sijainti:  Salla
Valmistumisvuosi:  1952
Rakennuttaja:  Kotalan Toimitaloyhdistys
Omistaja:  Kotalan Toimitaloyhdistys
Runkorakenne:  hirsi
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kotalan kansantalo on Sallassa sijaitseva työväentalo.
Historia

Talo on rakennettu talkoilla ja rahoitettu keräyksillä. Talon piirustukset on KTK:nselvennä Lapin piirijärjestön arkistossa.
Rakennus

Vuonna 1952 rakennettu talo on hirsirunkoinen. Talon ulkovuoraus on lautaa. Ulkoseinät on punamullattu. Katteena on peltiä. Sisäseinät ja sisäkatto ovat lautaa. Lämmityksestä huolehtii kamiina. Talossa ei ole vesijohtoa, viemäriä eikä wc:tä.
Talossa on juhlasali näyttämöineen, ravintola ja pukuhuone.
Toimintaa työväentalolla

Talo on ollut omassa käytössä, ja siellä on järjestetty elokuvanäytöksiä.(1982)
Kuka uskoo haikaraa

| Kuka uskoo haikaraa |
| --- | --- |
Tyyli:  Nuortensarja
Kestoaika:  10-19 min
Pääosissa:  Vesa-Pekka Mäkinen  Riku Suokas  Antti Majanlahti  Maria Larpo
Alkuperämaa:   Suomi
Verkko:   Yle TV2
Esitetty:  1983 –
Jaksoja:  11
Tuotanto
Ohjaaja(t):  Pekka Lepikkö
Käsikirjoittaja(t):  Uolevi Nojonen  Asko Martinheimo  Ossi Ojala
Tuotantoyhtiö(t):  Yleisradio
Aiheesta muualla
Virallinen sivusto
IMDb 
Kuka uskoo haikaraa on suomalainen nuorten minisarja, joka sijoittuu kesään 1983 Tampereelle. Sarjaa esitettiin Kasmasiini-ohjelman yhteydessä. Sarjan kantava idea on voisiko nuorten käyttäytymistä säädellä massoittain elektroniikkapelien avulla.
Sarjan musiikin sävelsi Martti-Mikael Järvinen. Sarjan tunnussävelen "Kesätuulet kutsuu seikkailuun" lauloi hänen tyttärensä Tähtitalvikki Järvinen.
Juoni

Roope (Vesa-Pekka Mäkinen) ja Pepe (Riku Suokas) viettävät kesäpäivää Särkänniemessä ja näkevät siellä epäilyttäviä asioita. Kaikki viittaa siihen, että heidän tuntemansa prätkäpoika Silver (Antti Majanlahti) ei ole liikkeellä ihan laillisilla asioilla. Pian poikien huomio kuitenkin kääntyy toisaalle, kun puistosta löytyy kesänaapuri Ellen (Maria Larpo). Pepe ja Roope joutuvat tahtomattaan osaksi omituista mysteeriä, johon liittyy tuntemattomalla tavalla kaksijalkainen haikara-logo. Sarjassa on useita sivujuonia, mutta kaksijalkaisen haikaran takana osoittautuu olevan epäilyttävä liikemies Unto Sten. Selviää, että Unto on värvännyt apurikseen Silverin. Toinen Unton käskyläinen on Jokke Hämäläinen. Unton liikekumppanina toimiva Kaarina Holma myy Ciconia-nimisessä firmassaan luontaistuotteita. Unto on kuitenkin omavaltaisesti laajentanut Ciconia-tuotteita purukumilla ja elektroniikkapeleillä. Poliisi on kiinnostunut asiasta ja alkaa tutkia Unto Stenin taustoja.
Rooleissa

| 0 | 1 | 2 |
| --- | --- | --- |
|  Vesa-Pekka Mäkinen   | … |  Roope   |
|  Riku Suokas   | … |  Pepe Kaunisto   |
|  Maria Larpo   | … |  Ellen Karhe   |
|  Antti Majanlahti   | … |  Silver   |
|  Mauri Kuosmanen   | … |  Roopen isä   |
|  Jouko Kiuru   | … |  Kalle-vaari   |
|  Inga Sulin   | … |  Kaarina Holma   |
|  Antti Seppä   | … |  Tarmo Rautanen    |
|  Erkki Ruokokoski   | … |  Unto Sten   |
|  Olli-Matti Oinonen   | … |  Hämy   |
|  Jussi Alppi   | … |  Yrjölä   |
|  Patrik Cederberg   | … |  Karstanaama   |
|  Jussi Kapanen   | … |  Karstanaama   |
|  Tuomas Parkkinen   | … |  Karstanaama   |
|  Ilkka Pentti   | … |  Karstanaama   |
|  Arttu Siikala   | … |  Karstanaama   |
|  Erkki Torn   | … |  Karstanaama   |
|  Erkki Minkkinen   | … |  Pepen isä   |
|  Tiina Rättäri   | … |  Sairaanhoitaja   |
Kuoleman kauppiaat

Kuoleman kauppiaat tarkoittaa muun muassa seuraavia:
Kirjat

Kuoleman kauppiaat (suom. 1939, alkuteos Dynasty of death, 1938) Taylor Caldwellin kirjoittama romaani
Kuoleman kauppiaat (suom. 1985, alkuteos The Death Dealers, 1965), Mickey Spillanen kirjoittama romaani
Kuoleman kauppiaat (suom. 1990, alkuteos Red alert, 1990) Alistair MacLeanin ideaan perustuva Alastair MacNeillin romaani
Kuoleman kauppiaat (suom. 1978, alkuteos The Arms Bazaar, 1977), Anthony Sampsonin kirja kansainvälisestä asekaupasta
Elokuvat

Kuoleman kauppiaat (Borderline), William A. Seiterin ohjaama elokuva vuodeleta 1950
Kuoleman kauppiaat (The True Story of Lynn Stuart) Lewis Seilerin ohjaama elokuva vuodelta 1958
Kuoleman kauppiaat (Company of Killers), Jerry Thorpen ohjaama elokuva vuodelta 1970, alun perin televisiotuotanto
Kuoleman kauppiaat (The Gunrunner), Nardo Castillon ohjaama elokuva vuodelta 1984
Kuoleman kauppiaat (The Death Merchants), yhdysvaltalainen elokuva vuodelta 1991, useita ohjaajia
Teklords – Kuoleman kauppiaat (Tekwar: Teklords), George Bloomfieldin ohjaama elokuva vuodelta 1994, videolevitys